[{"text_idx": "#000000", "text": "blogs in auxilinguas colectata per robot"}, {"text_idx": "#000002", "text": "La nova estraro de TEJO, kiu j\u0302us ekoficis, dum la semajnfino havis sian unuan c\u0302eestan kunsidon en Roterdamo. La estraro promesas strebi al malfermeco kaj respondis al demandoj en reta elsendo \u2013 sed ankorau\u0306 ne scias diri, kiom da membroj havas TEJO."}, {"text_idx": "#000004", "text": "Ses el nau\u0306 membroj de la nova estraro de TEJO povis veni al la unua c\u0302eesta kunsido, kiu okazis en Roterdamo de la 11-a g\u0302is la 14-a de septembro. Pro praktikaj kialoj la kunsido okazis c\u0302efe en log\u0302ejo aparte luita por la celo, sed kun vizito al la Centra Oficejo en lundo."}, {"text_idx": "#000005", "text": "Dum la unua kunsido la estraro decidis pri la divido de la taskoj kaj diskutis pri la planoj por la venonta jaro. La estraro intencas fari novan provon kontakti c\u0302iujn landajn kaj fakajn sekciojn por kompreni, kiuj el ili efektive aktivas kaj kiom da membroj ili havas."}, {"text_idx": "#000007", "text": "Interesig\u0302antoj povis anticipe sendi demandojn al la estraro, au\u0306 demandi rekte dum la elsendo. La elsendon eblis spekti nur rekte, sed la demandoj kaj respondoj poste aperis en teksta formo en la komitata diskutejo."}, {"text_idx": "#000008", "text": "Jam dum kunsido en julio, la komitato de TEJO diskutis la troigitan membronombron raportitan al EU-instancoj, kaj decidis, ke la asocio estonte c\u0302iam donu \u201dla saman proksimuman informon pri la membronombroj\u201d. Pri tio temis du el la anticipe senditaj demandoj."}, {"text_idx": "#000010", "text": "\u2013 Jes, ni komencis tiun laboron, kaj esperas ke ni ene de nia mandato povos publikigi membronombron, kiu enhavos kaj aligitajn kaj asociajn membrojn."}, {"text_idx": "#000011", "text": "Alia demandanto scivolis, c\u0302u ne estus pli honeste doni ekzaktan ciferon ol \u201dproksimuman informon\u201d. Respondis estrarano Kla\u0301ra Ertl:"}, {"text_idx": "#000014", "text": "Lige kun tio, la respondeca estrarano Robert Nielsen entreprenos novan provon ricevi respondojn de c\u0302iuj landaj kaj fakaj sekcioj pri ilia agado kaj membraro. Tiuj informoj poste estos uzataj ankau\u0306 por taksi la kvanton de aligitaj kaj asociaj membroj de TEJO, pri kiu nun regas necerteco."}, {"text_idx": "#000015", "text": "La nova estraro jam fine de au\u0306gusto havis retan kunsidon, formale por transpreni la taskojn de la eliranta teamo. Tamen partoprenis nur du el la elirantaj estraranoj. La protokolo de la kunsido estis publikigita en la komitata diskutejo de TEJO, kion komitatano Albert Garrido opiniis lau\u0306dinda:"}, {"text_idx": "#000016", "text": "\u2013 Mi opinias tion nova, c\u0302ar la estraro tradicie ne publikigas la protokolojn de siaj kunsidoj ec\u0302 al la komitato. En la estonteco, estus preferinde se la estraro publikigos minimume resumojn de la protokoloj de siaj kunsidoj, se pro iu privateca kialo ne eblas publikigi la tuton, por ke la komitato almenau\u0306 havu ideon pri la internaj aferoj en la estraro kaj povu helpi kaj interveni se necese."}, {"text_idx": "#000017", "text": "Ankau\u0306 la protokolo de la j\u0302usa, c\u0302eesta kunsido lau\u0306 informoj de la estraro baldau\u0306 estos publikigita en la komitata diskutejo."}, {"text_idx": "#000018", "text": "La Volontula domo de UEA, c\u0302e la adreso Nieuwe Binnenweg 430 en Roterdamo, havas aeron de 155 kvadrataj metroj kaj kostis 222 500 eu\u0306rojn. Tie nun log\u0302as tri volontuloj, en la suba etag\u0302o estas frizejo. Foto: Google mapoj."}, {"text_idx": "#000019", "text": "En 2016 UEA decidis investi en ac\u0302eto de domo por volontuloj, kaj ec\u0302 arang\u0302is apartan monkolekton por tiu celo. Libera Folio petis la estraron de TEJO rakonti, kiom da volontuloj fakte log\u0302as en la domo, kiom TEJO pagas al UEA pro la log\u0302ado, kaj c\u0302u estas aliaj luantoj."}, {"text_idx": "#000021", "text": "\u2013 Nun 3 volontuloj log\u0302as en Voldom, neniu log\u0302as aliloke. G\u0302is augu\u0306sto 2019 ni luis TEJO-apartamenton, unu volontulo, Mia, log\u0302is tie, kaj la ne uzititajn c\u0302ambrojn aliaj reluis."}]